നിയന്ത്രണ രേഖയില് ചൈനീസ് ഭീഷണി ശത്രു ടാങ്കുകളെ തകര്ക്കാന് മിസൈലുകള് സജ്ജം തവാംഗ് നിയന്ത്രണ രേഖയില് ചൈന പ്രകോപനം സൃഷ്ടിക്കുന്ന സാഹചര്യത്തില് അരുണാചല് പ്രദേശിലെ തവാംഗ് സെക്ടറില് ഇന്ത്യ സൈനികാഭ്യാസം നടത്തി. ടാങ്ക് പ്രതിരോധ സേന മിസൈല് ഉപയോഗിച്ച് ലക്ഷ്യം തകര്ക്കുന്ന വീഡിയോ സൈന്യം പുറത്തുവിട്ടു. പര്വതമുകളില് സ്ഥാപിച്ച ടാങ്കുകളും ബങ്കറുകളില് സൈനികര് ഇരിക്കുന്നതും വീഡിയോയില് കാണാം. ശത്രുക്കളുടെ നീക്കം നിരീക്ഷിക്കാന് കഴിയുന്ന തരത്തിലാണ് ഇന്ത്യന് സൈനികര് നിലയുറപ്പിച്ചിരിക്കുന്നത്. കനത്ത മൂടല്മഞ്ഞ് കാരണം പ്രദേശത്തെ കാഴ്ചാപരിധി കുറവാണ്. ആന്റി ടാങ്ക് ഗൈഡഡ് മിസൈല് എ ടി ജി എം ഉപയോഗിച്ചായിരുന്നു ആക്രമണം. എല് 70 വ്യോമാക്രമണ പ്രതിരോധ തോക്കുകളാണ് അരുണാചല് പ്രദേശിലെ യഥാര്ഥ നിയന്ത്രണ രേഖയോട് ചേര്ന്ന് വിന്യസിച്ച സൈനികര് ഉപയോഗിക്കുന്നത്. ആളില്ലാ യുദ്ധവിമാനങ്ങളും ഡ്രോണുകളും തകര്ക്കാന് ശേഷിയുള്ളതാണ് എല് 70 തോക്ക്. യുദ്ധകോപ്റ്ററുകള്ക്കും ആധുനിക യുദ്ധവിമാനങ്ങള്ക്കു നേരെയും ഇതുപയോഗിച്ച് വെടിയുതിര്ക്കാനാകും. എം777 പീരങ്കികളും സ്വീഡിഷ് ബൊഫേഴ്സ് തോക്കുകളും സൈനികര് ഉപയോഗിക്കുന്നുണ്ട്. ഏതാനും ആഴ്ച മുമ്ബ് ഇരുനൂറോളം ചൈനീസ് സൈനികര് അരുണാചല് പ്രദേശിലെ തവാംഗ് അതിര്ത്തി വഴി നുഴഞ്ഞുകയറാന് ശ്രമിച്ചിരുന്നു. ഇതേതുടര്ന്നാണ് അതിര്ത്തിയില് ഇന്ത്യ സേനാ വിന്യാസം വര്ധിപ്പിച്ചത്. 1962ലെ ഇന്ത്യ ചൈന യുദ്ധം ആരംഭിച്ചതിന് തൊട്ടുപിന്നാലെ ചൈന തവാംഗ് കീഴടക്കി തിബറ്റിന്റെ ഭാഗമായി പ്രഖ്യാപിച്ചിരുന്നു. അരുണാചല് പ്രദേശ് തെക്കന് തിബറ്റാണെന്നാണ് ചൈനീസ് വാദം. കഴിഞ്ഞ വര്ഷം ജൂണില് കിഴക്കന് ലഡാക്കിലെ ഗാല്വന് താഴ്വരയില് ഇന്ത്യ ചൈന ഏറ്റുമുട്ടലിനെ തുടര്ന്ന് ഇരുപക്ഷത്ത് നിന്നും നിരവധി സൈനികര് കൊല്ലപ്പെട്ടിരുന്നു. ഉത്തരാഖണ്ഡിലെ നന്ദാ ദേവി സംരക്ഷിത ജൈവ മേഖലയുടെ വടക്കായി ബാരാഹട്ടി പ്രദേശത്ത് നിയന്ത്രണരേഖ ലംഘിച്ച് അഞ്ച് കിലോമീറ്ററോളം ചൈനീസ് സൈനികര് എത്തിയിരുന്നു. ഇതേതുടര്ന്ന് ഇരുരാജ്യങ്ങളും 60,000ത്തോളം സൈനികരെയാണ് നിയന്ത്രണ രേഖയില് വിന്യസിച്ചിരിക്കുന്നത്. നയതന്ത്ര സ്വര്ണക്കടത്ത് കേസ് കസ്റ്റംസ് കുറ്റപത്രം സമര്പ്പിച്ചു മാതാവിന്റെ സമ്മതമില്ലാതെ കുഞ്ഞിനെ ദത്തുകൊടുത്തെന്ന ആരോപണം വകുപ്പുതല അന്വേഷണം ആരംഭിച്ചതായി മന്ത്രി വീണ വാക്സിനേഷനില് കൈവരിച്ചത് അസാധാരണ ലക്ഷ്യം ഇന്ത്യയെ സംശയിച്ചവര്ക്കുള്ള മറുപടി: പ്രധാനമന്ത്രി മദ്യം കലര്ത്തി ഐസ്ക്രീം വില്പന സ്ഥാപനം പൂട്ടിച്ചു കൊട്ടാരക്കരയില് സംഘര്ഷത്തിനിടെ കുത്തേറ്റ ആംബുലന്സ് ഡ്രൈവര് മരിച്ചു രാജ്യത്ത് 15,786 പേര്ക്ക് കൂടി കൊവിഡ് 231 മരണം